PROCES VERBAL
Nr. 23 din 09.08.2016
al ședinței Consiliului de Observatori al Instituției Publice Naționale a Audiovizualului Compania „Teleradio-Moldova”

Au fost prezenți
membrii Consiliului de Observatori: DELEU Doina, ȚAPEȘ Vitalie, VASILACHE Ludmila, SPĂTARU Nicolae, GUREZ Lilia, NISTOR Stela, GROZAVU Petru, CĂLUGĂRU Larisa, ȚURCAN Marina 

Invitați:
Olga Bordeianu,președintele Companiei IPNA”Teleradio-Moldova”
Mircea Surdu – director Moldova 1.
Natalia Novac - șef serviciul audit IPNA ”Teleradio-Moldova”
Șefi de direcții și colaboratori ai Companiei

Preşedintele Consiliului de Observatori al IPNA Compania „Teleradio-Moldova” a constatat, conform pct. 16 din Regulamentul CO, ca fiind deliberativă şedinţa CO cu prezenţa a 9 membri CO.
S-a votat începerea şedinţei, ora 15:10: „PRO” – 9 voturi  (D.Deleu; L.Vasilache; V.Țapeș; M.Țurcan; L.Călugăru;L.Gurez; N. Spătaru; S. Nistor, P. Grozavu)

Preşedintele Consiliului de Observatori al IPNA Compania „Teleradio-Moldova” citit Ordinea de zi care a fost plasată pe web și a Întrebat de colegi dacă au propuneri pentru modificarea ordinei de zi. Dna L. Vasilache a propus includerea punctului 4. Diverse:
Preşedintele Consiliului de Observatori al IPNA Compania „Teleradio-Moldova” a supus votului Ordinea de zi:
1.Raportul serviciului de Audit intern pentru 6 luni ale 2016.
2. Raport cu privire la deplasările președintei IPNA Compania „Teleradio-Moldova”, a directorilor radiodifuziunii și televiziunii.
3. Randamentul activității consilierilor președintei IPNA Compania „Teleradio-Moldova”.
4. Diverse. 
S-a votat:
„PRO” – 9 voturi  (D.Deleu; L.Vasilache; V.Țapeș; M.Țurcan; L.Călugăru;L.Gurez; N. Spătaru; S. Nistor, P. Grozavu)

Mai mulți membri ai CO  au menționat despre necesitatea alegerii secretarului ședinței. Dna Deleu a menționat că se descurcă singura, nu are nevoie de secretar, căci oricum de fiecare dată a scris și semnat toate hotărârile CO, astfel a mai citat pct. 43 din Regulamentul CO, că ține de competența Președintelui Consiliului de Observatori al IPNA Compania „Teleradio-Moldova” semnarea hotărârilor CO și a altor acte, iar Secretarul, conform pct. 44 lit. b) ”semnează, după caz, actele emise de CO”.  Totuși, membri Co au votat pentru candidatura Lilia Gurez, la funcția de secretar la Ședinței. De asemenea, s-a convenit că, fiecare membru al CO, cu excepția dl. V. Țapeș, care a prestat serviciu de voluntariat anterior,  vor  fi aleși în calitate de Secretar la ședinței CO. 
S-a votat:
„PRO” – 9 voturi  (D.Deleu; L.Vasilache; V.Țapeș; M.Țurcan; L.Călugăru;L.Gurez; N. Spătaru, S. Nistor;  P. Grozavu)

Subiectul Nr. 1 – Raportul serviciului de Audit intern pentru 6 luni ale 2016 (Raportul se atașează).
Natalia Novac, șef serviciul audit IPNA ”Teleradio-Moldova”, a prezentat  un raport complex, bine argumentat, din care s-a demonstrat eficiența activității desfășurate. 
Președintele IPNA Compania ”Teleradio-Moldova”, dna Olga Bordeianu  a spus că Serviciul Audit Intern este unul extrem de binevenit, iar eficiența acestuia ar și mai mare dacă numărul de angajați ar fi majorat de la 2 la 3 persoane. 
L. Vasilache a întrebat dacă au existat careva impedimente în activitatea Serviciului Audit Intern, Natalia Novac a spus că nu au fost  înregistrate asemenea cazuri. 
L. Călugaru a adresat întrebări legate de noul  șef de la Baza Auto a Companiei, dacă era necesară această angajare. Natalia Novac a precizat că ocuparea funcției vacante respective era obligatorie. 
N. Spătaru a întrebat  ce sume de bani au reușit a fi economiste urmare a activității Serviciului Audit Interne, Natalia Novac a spus că, nu poate estima asemenea cifre. 
S. Nistor a întrebat dacă Serviciul Audit Intern monitorizează modul în care se  implementeze recomandările sale. Natalia Novac a răspuns afirmativ, precizând că există și  și fișe de urmărire a acestor procese.  
V. Țapeș a adresat întrebări legate de furturile de bunuri de pe teritoriul IPNA ”Teleradio-Moldova”, solicitînd ca, la una din ședințele viitoare, conducerea Companiei să prezinte un raport privind mersul anchetelor pe aceste cauze.
Un alt subiect discutat de membrii CO a ținute de activitatea Bazei Auto a companiei. În context,  Mircea Surdu,  director Moldova 1, a spus că, există mai multe probleme legate de deplasarea angajaților în orele nocturne sau ale dimineții, având în vedere că la dispoziția acestora se află o singură mașină. 
Un alt subiect dezbătut a constituit  stabilirea costurilor exacte a emisiunilor.  La moment, acest lucru nu se face, ceea ce în opinia Curții de Conturi este o abatere gravă de la legislație. 
N. Spătaru și P. Grozavu au adresat întrebări legate de managementul financiar al Companiei și modul în care acesta se face. N. Spătaru a spus că este absolut necesar de implementat programa contabilă 1C. În context, Olga Bordeianu a informat membrii CO că implementarea acestei programe necesită resurse financiare în sumă de peste 300 mii lei, bani ce nu au fost prevăzuți în Caietul de Sarcini pentru 2016.  Mai mulți membri ai Co au propus ca conducerea companiei să adreseze scrisori către Guvern, Parlament prin care să informeze despre necesitatea implementării, cît mai urgente a programei contabile 1C, în acest sens solicitând și rectificarea bugetului IPNA Compania „Teleradio-Moldova”  pentru 2016. 
Un alt subiect abordat de L. Călugăru a ținut de scoaterea R. Moldova de pe satelit în anul 2013, ceea ce a adus la economisirea, în acel an, a sumei de cifra 1 milion de euro. L. Călugaru a solicitat să-i fie prezentată informația detaliată despre modul în care au fost cheltuii banii economisiți, mai exact pentru ce activități au fost folosiți. 
La finalul dezbaterilor, membrii CO s-au arătat mulțumiți de activitatea Serviciului de Audit Intern. P. Grozavu a spus că, lucrul desfășurat este profesionist, iar V. Țapeș a apreciat buna pregătire a specialiștilor, precizând că raportul lor trebuie luat drept exemplu și de celelalte structuri ale Companiei.  
Preşedintele Consiliului de Observatori al IPNA Compania „Teleradio-Moldova” a supus votului propunerea:
1. în preambulul hotărârii să fie notat precum că CO califică drept eficientă și profesionistă activitatea serviciului de Audit intern pentru 6 luni ale 2016.
2. Ia act de Raportul serviciului de Audit intern pentru 6 luni ale 2016 (Raportul se atașează).
3. Prezenta hotărâre intră în vigoare la data adoptării.

S-a votat: „PRO” – 9 voturi  (D.Deleu; L.Vasilache; V.Țapeș; S.Nistor; L.Călugăru; L.Gurez; P.Grozavu; M.Țurcan; N.Spătaru)

Subiectul Nr. 2 – Raport cu privire la deplasările președintei IPNA Compania „Teleradio-Moldova”, a directorilor radiodifuziunii și televiziunii (Raportul se atașează).
Preşedintele IPNA Compania „Teleradio-Moldova” Olga Bordeianu a vorbit despre deplasările efectuate în anul 2016, precizând că, cheltuielile de participare, în cea mai mare parte au fost acoperite de organizatori. Ea a vorbit despre relații stabilite în cadrul celor  3 vizite efectuate în 2016, trasând mai multe perspective de viitor pentru Compania „Teleradio-Moldova”. L. Călugăru a solicitat, ca pe viitor, deplasările să fie distribuite în dependență de subiectul acestora. L. Gurez a menționat că, deplasările sunt necesare pentru a stabili, cît mai multe relații de colaborare cu structuri relevante din alte state.
V. Țapeș și P. Grozavu au solicitat prezentarea unor informații privind permanentizarea preluării și difuzării programelor social-culturale a posturilor de televiziune și radio din Romania. 
Preşedintele Consiliului de Observatori al IPNA Compania „Teleradio-Moldova” a supus votului propunerea:
1. Se ia act de Raport cu privire la deplasările președintei IPNA Compania „Teleradio-Moldova”, a directorilor radiodifuziunii și televiziunii. 
2. Anexa ”Raport cu privire la deplasările președintei IPNA Compania „Teleradio-Moldova”, a directorilor radiodifuziunii și televiziunii este parte integrantă a prezentei hotărâri.
3. Prezenta hotărâre intră în vigoare la data adoptării.
S-a votat:
„PRO” – 9 voturi  (D.Deleu; L.Vasilache; V.Țapeș; S.Nistor; L.Călugăru; L.Gurez; P.Grozavu; M.Țurcan; N.Spătaru)
	    
Subiectul nr. 3. - Randamentul activității consilierilor președintei IPNA Compania „Teleradio-Moldova”.
Preşedintele IPNA Compania „Teleradio-Moldova” Olga Bordeianu a anunțat despre faptul că, la ședință este prezent consilierul pe probleme juridice Radu Verhovan, cel de-al doilea consilier, Dumitru Pulbere aflându-se în concediu de boală. 
Membrii CO, L. Vasilache și P. Grozavu au propus transferarea subiectului respectiv pentru ședința membrilor CO din 29 august 2016, atunci la ședință fiind prezent și Dumitru Pulbere. Propunerea a fost susținută de majoritatea membrilor CO. 
S. Nistor a propus ca în raportul de activitate a consilierilor Preşedintelui IPNA Compania „Teleradio-Moldova” să fie prezentată și informația privind prezența acestora la serviciu, iar V. Țapeș a cerut un raport detaliat similar celui al Serviciului de Audit Intern. 
L. Călugăru a solicitat informații privind decizia de a stabili consilierilor un program flotant de activitate. Ea a solicitat graficul de intrări și ieșiri a consilierilor în clădirea Companiei. .
Preşedintele Consiliului de Observatori al IPNA Compania „Teleradio-Moldova” a supus votului propunerea:
1. Se transferă subiectul privind Randamentul activității consilierilor președintei IPNA Compania „Teleradio-Moldova” pentru ședința din 29 august 2016, cu recomandările efectuate în cadrul ședinței din 9 august 2016. 
2. Prezenta hotărâre intră în vigoare la data adoptării.
S-a votat: „PRO” – 9 voturi  (D.Deleu; L.Vasilache; V.Țapeș; S.Nistor; L.Călugăru; L.Gurez; P.Grozavu; M.Țurcan; N.Spătaru)

Subiectul nr. 4 – Diverse 
L. Vasilache a propus ca activitatea membrilor CO să revină în albia normală, discuțiile să fie constructive, iar comunicare să nu mai fie defectuoasă. 
P. Grozavu și N. Spătaru au vorbit despre necesitatea selectării prin concurs a unui Secretar al CO, în acest sens urmând a fi publicat un anunț de selectare. Propunerea a fost susținută de majoritatea membrilor CO.  
La finalul şedinţei Preşedintele CO a supus votului data următoarei şedinţe – 29  august  2016 ora 14:00 cu ordinea de zi:
1. Raportul comparat de activitate al Serviciului Marketing și Vânzări (6 luni 2015 / 6 luni 2016).
2. Examinarea raportului activității Consilierilor Președintei IPNA Compania  „Teleradio-Moldova”  (subiect transferat de la ședința din 9 august, curent,  ca urmare a lipsei unuia dintre consilieri). 
S-a votat:
„PRO” – 9 voturi  (D.Deleu; L.Vasilache; V.Țapeș; S.Nistor; L.Călugăru; L.Gurez; P.Grozavu; M.Țurcan; N.Spătaru)
	
Preşedintele CO a constatat epuizarea subiectelor și a supus votului încheierea şedinței Consiliului de Observatori al IPNA Compania ”Teleradio-Moldova”.
S-a votat:
„PRO” – 9 voturi  (D.Deleu; L.Vasilache; V.Țapeș; S.Nistor; L.Călugăru; L.Gurez; P.Grozavu; M.Țurcan; N.Spătaru)
Durata şedinţei: 15:00-17.50.

Au semnat:
Preşedintele
Consiliului de Observatori                                    		         Doina DELEU

Secretarul ședinței
Consiliului de Observatori 				                               Lilia GUREZ 

